Lav et referat af nedenstående tekst:

Tekst:
En 75-årig mand blev fredag middag fundet død efter et knivstikkeri på Blenstrupvej i Skørping. På adressen fandt politiet desuden en 54-årig mand, som var voldsomt kvæstet – også af knivstik. Ifølge vicepolitiinspektør Frank Olsen fra Nordjyllands Politi, som TV2 Nord interviewede fredag, tyder det på, at den 54-årige har dræbt den 75-årige, og efterfølgende har forsøgt at tage sit eget liv. Egentlig skulle den 54-årige fremstilles i grundlovsforhør lørdag formiddag. Det nåede han dog aldrig. Manden, der var blevet opereret og havde været under politiets bevogtning på Aalborg Universitetshospital, afgik ved døden af sine kvæstelser omkring klokken ti. Det oplyser Bruno Brix, der er vagtchef ved Nordjyllands Politi. De to mænd er i familie med hinanden. De pårørende er underrettet, og Nordjyllands Politi har ikke yderligere oplysninger i sagen.

Referat:
En 75-årig mand døde fredag middag af knivstik. En 54-årig hårdt såret mand blev anholdt, og han er lørdag død af sine kvæstelser. Politiet oplyser, at der ligger en familietragedie bag.